**Līgums par atbalsta saņemšanu**

**Nr.**

Datums skatāms laika zīmogā

**Latvijas Investīciju un attīstības aģentūra**, adrese: Pērses iela 2, Rīga, LV-1442, kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums” (turpmāk − Aģentūra), tās direktora Kaspara Rožkalna personā,no vienas puses,

un

**SIA xxxxx**, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru xxxxxxxxx, juridiskā adrese: xxxxxxxxxxxxxxxxxxxxxx, kuras vārdā, pamatojoties uz statūtiem, rīkojas valdes loceklis xxxxxxxxxx (turpmāk **–** Atbalsta saņēmējs), no otras puses,

turpmāk abas kopā sauktas **-** Puses, noslēdz līgumu (turpmāk **-** Līgums) par turpmāk minēto.

1. **Līguma mērķis**

Līguma mērķis ir nodrošināt Atbalsta saņēmējam ar Jaunuzņēmumu darbības vērtēšanas komisijas 2021.gada 5. novembrī sēdē pieņemto lēmumu “Par atbalsta programmas piešķiršanu” (turpmāk – Lēmums) piešķirtās Jaunuzņēmumu darbības atbalsta likuma (turpmāk – Likums) 7.pantā minētās atbalsta programmas augsti kvalificētu darbinieku piesaistei (turpmāk – Atbalsta programma) sniegšanu saskaņā ar Eiropas Reģionālās attīstības fonda projektu „Tehnoloģiju pārneses programma”, identifikācijas numurs 1.2.1.2/16/I/001(turpmāk – projekts), kas apstiprināts ar Centrālās finanšu un līgumu aģentūras (turpmāk – CFLA) 2016.gada 9.decembra lēmumu Nr.39-2-60/7462 un 2016.gada 16.decembra atzinumu Nr.39-2-60/7634 un tiek īstenots saskaņā ar starp Aģentūru un CFLA 2016.gada 29.decembrī noslēgto vienošanos par projekta īstenošanu (turpmāk – Vienošanās).

1. **Līguma priekšmets**
   1. Aģentūra Atbalsta programmas ietvaros sniedz atbalstu, līdzfinansējot ar augsti kvalificētu darbinieku piesaisti saistītās personāla izmaksas – atalgojums piesaistītajam darbiniekam (darba alga, ieskaitot slimības naudu (darbnespējas lapa A, kuru apmaksā darba devējs), ikgadējo atvaļinājumu, papildatvaļinājumu un atvaļinājuma kompensāciju) un darba devēja veiktās valsts sociālās apdrošināšanas obligātās iemaksas, kā arī citi normatīvajos aktos noteiktie darba ņēmēja labā obligāti veicamie maksājumi. Atvaļinājuma, papildatvaļinājuma un atvaļinājuma kompensācijas izmaksas tiek līdzfinansētas, ja tās ir veiktas par atbalstāmās darbības īstenošanas periodu.
   2. Līguma 2.1.punktā minētais atbalsts ir *de minimis* atbalsts, kas tiek sniegts saskaņā ar Eiropas Komisijas 2013.gada 18.decembra Regulu (ES) Nr.[1407/2013](http://eur-lex.europa.eu/eli/reg/2013/1407?locale=LV) par Līguma par Eiropas Savienības darbību [107.](http://likumi.lv/ta/id/282045-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#p107) un [108.panta](http://likumi.lv/ta/id/282045-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#p108) piemērošanu *de minimis* atbalstam (Eiropas Savienības Oficiālais Vēstnesis, 2013. gada 24.decembris, Nr.L 352/1) (turpmāk – Regula Nr.[1407/2013](http://eur-lex.europa.eu/eli/reg/2013/1407?locale=LV)) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un tas ir uzskatāms par komercdarbības atbalstu.
2. **Vispārīgie nosacījumi atbalsta finansējuma izmaksai**
   1. Aģentūra atbalsta finansējumu izmaksā saskaņā ar Likumu, Ministru kabineta 2016.gada 25.oktobra noteikumiem Nr.692 „Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” īstenošanas noteikumi” (turpmāk – MK noteikumi Nr.692), Ministru kabineta 2017.gada 7.februāra noteikumiem Nr.74 „Jaunuzņēmumu atbalsta programmu pieteikšanas un administrēšanas kārtība” (turpmāk – MK noteikumi Nr.74), Līgumu, Vienošanos, Lēmumu un citiem saistošajiem normatīvajiem aktiem.
   2. Maksimālais Atbalsta programmas īstenošanas periods ir xxxxxx mēneši no dienas, kad pieņemts Lēmums, bet ne ilgāk kā līdz 2023. gada 31. oktobrim.
   3. Maksimālais atbalsta finansējums Līguma 2.1.punktā minētajām darbībām ir EUR xxxxxxxx (xxxxxxxx *euro* un xxxxx centi).
   4. Maksimālā atbalsta finansējuma intensitāte Līguma 2.1.punktā minētajām darbībām ir 45%.
   5. Atbalsta saņēmējs var saņemt Līguma 2.1.punktā minēto atbalstu, ja ir izpildīti šādi nosacījumi:
      1. Atbalsta saņēmējs ir sagatavojis un Līgumā paredzētajā termiņā iesniedzis Aģentūrā noslēguma/starpposma pārskatu, ko Aģentūra ir apstiprinājusi;
      2. izmaksas ir veiktas par Atbalsta programmas īstenošanas periodu, tās atbilst MK noteikumu Nr.692 47.punktam un ar Lēmumu apstiprinātajam Atbalsta programmas pieteikumam (turpmāk – Pieteikums);
      3. Atbalsta saņēmējs ir nodrošinājis atsevišķu ar Atbalsta programmas īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
      4. Atbalsta saņēmējs izmaksas ir veicis bezskaidras naudas norēķinu veidā no sava konta kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, un tās ir tieši saistītas ar Atbalsta programmā minētajām darbībām, atbilst pareizas finanšu vadības principiem, Līgumā, Likumā, MK noteikumos Nr.692, MK noteikumos Nr.74 noteiktajiem izmaksu ierobežojumiem, ir samērīgas un ekonomiski pamatotas.
3. **Atbalsta finansējuma izmaksas kārtība un noslēguma pārskata iesniegšana**
   1. Lai saņemtu Līguma 2.1.punktā minēto atbalstu, Atbalsta saņēmējs ne biežāk kā reizi ceturksnī no Lēmuma pieņemšanas dienas iesniedz Aģentūrā starpposma pārskatu atbilstoši Aģentūras mājaslapā publicētajai uz attiecīgā starpposma pārskata iesniegšanas brīdi aktuālajai starpposma pārskata formai.
   2. Noslēguma pārskatu Atbalsta saņēmējs iesniedz ne vēlāk kā 10 (desmit) darbdienu laikā pēc Atbalsta programmas īstenošanas perioda beigām atbilstoši Aģentūras mājaslapā publicētajai uz noslēguma pārskata iesniegšanas brīdi aktuālajai noslēguma pārskata formai.
   3. Aģentūra mēneša laikā pēc noslēguma/starpposma pārskata saņemšanas pārbauda tā atbilstību Līgumam, Likumam, MK noteikumiem Nr.692, MK noteikumiem Nr.74, citiem saistošajiem normatīvajiem aktiem, Pieteikumam un Vienošanās nosacījumiem.
   4. Nepieciešamības gadījumā Aģentūra uz noslēguma/starpposma pārskatā norādīto Atbalsta saņēmēja adresi vai e-pasta adresi nosūta vēstuli ar lūgumu skaidrot noslēguma/starpposma pārskatā iekļauto informāciju, labot noslēguma/starpposma pārskatu vai iesniegt papildu informāciju, nosakot termiņu tās iesniegšanai. Aģentūra 15 (piecpadsmit) darbdienu laikā izvērtē Atbalsta saņēmēja iesniegto papildu informāciju.
   5. Ja noslēguma/starpposma pārskatā Atbalsta saņēmējs veic precizējumus vai labojumus pēc savas iniciatīvas, izskatīšanas termiņš tiek pagarināts par 10 (desmit) darbdienām pēc papildu informācijas iesniegšanas.
   6. Ja noslēguma/starpposma pārskats atbilst Līgumā, Likumā, MK noteikumos Nr.692, MK noteikumos Nr.74, citos saistošajos normatīvajos aktos un Vienošanās izvirzītajām prasībām, Aģentūra informē Atbalsta saņēmēju par noslēguma/starpposma pārskata apstiprināšanu.
   7. Atbalsta saņēmējam izmaksājamo atbalsta finansējumu atbilstoši Līgumu 3.4.punktā noteiktajai atbalsta finansējuma intensitātei nosaka, pamatojoties uz Atbalsta programmā norādīto darbību izmaksām, Atbalsta saņēmēja iesniegto noslēguma/starpposma pārskatu, iesniegtajiem attiecināmos izdevumus pamatojošajiem dokumentiem, ievērojot normatīvo aktu prasības maksājumu un darījumu apliecinošo dokumentu izstrādāšanas un noformēšanas jomā, un izmaksā ar nosacījumu, ka Atbalsta saņēmējs ir ievērojis visas Līguma un normatīvo aktu prasības.
   8. Aģentūra atbalsta finansējumu pārskaita bezskaidras naudas norēķinu veidā uz Līgumā norādīto Atbalsta saņēmēja bankas kontu 10 (desmit) darbdienu laikā pēc noslēguma/starpposma pārskata apstiprināšanas.
   9. Ja pastāv kaut viens no zemāk minētajiem apstākļiem, Aģentūra līdz šo apstākļu un to izraisīto seku pilnīgai izvērtēšanai un/vai novēršanai ir tiesīga apturēt atbalsta finansējuma izmaksu, par to informējot Atbalsta saņēmēju, nepieciešamības gadījumā norādot atbalsta finansējuma izmaksas apturēšanas iemeslu un termiņu attiecīgo apstākļu novēršanai:
      1. Atbalsta programmas periodā ir iestājušies apstākļi, kas rada Likumā, MK noteikumos Nr.692, MK noteikumos Nr.74, Līgumā noteikto Atbalsta saņēmēja pienākumu, Pieteikumā sniegto apliecinājumu pārkāpumu vai pārbaudes rezultātā tiek konstatēti trūkumi;
      2. ja rodas pamatotas aizdomas, ka Atbalsta saņēmēja veiktie izdevumi Atbalsta programmas ietvaros nav uzskatāmi par attiecināmajām izmaksām vai nav samērīgi un ekonomiski pamatoti un apstākļu noskaidrošanai ir nepieciešams veikt papildu pārbaudi vai saņemt eksperta un/vai kompetentās iestādes atzinumu;
      3. Atbalsta saņēmējs vairs neatbilst vai Aģentūrai ir pamatotas šaubas par Atbalsta saņēmēja atbilstību Atbalsta programmas prasībām, kas noteiktas Atbalsta saņēmējam, lai tas varētu pretendēt uz atbalsta finansējumu;
      4. pret Atbalsta saņēmēja atbildīgajām amatpersonām saistībā ar to darbībām Pieteikumā norādīto darbību īstenošanas ietvaros ir uzsākts kriminālprocess (arī gadījumā, kad konkrēto faktu noskaidrošana notiek kriminālprocesa ietvaros) – līdz lēmuma pieņemšanai par kriminālprocesa izbeigšanu vai lēmuma pieņemšanai par konkrētas personas saukšanu pie kriminālatbildības, bet ne ilgāk kā līdz 2023.gada 31.oktobrim;
      5. Aģentūrai nav pieejams finansējums, tai skaitā CFLA ir apturējusi projektā paredzētos maksājumus Aģentūrai vai Vienošanās ir izbeigta.
   10. Ja Līguma 4.9.punktā minētie apstākļi un to sekas netiek novērstas līdz 2023.gada 31.oktobrim, tad Atbalsta saņēmējs zaudē tiesības saņemt atbalsta finansējumu.
   11. Ja noslēguma/starpposma pārskats neatbilst kādam no Līgumā, Likumā, MK noteikumos Nr.692, MK noteikumos Nr.74, citos saistošajos normatīvajos aktos vai Vienošanās izvirzītajām prasībām, Aģentūra nosūta Atbalsta saņēmējam lēmumu par pieprasītā atbalsta finansējuma apmēra samazināšanu, norādot pamatojumu pieprasītā atbalsta finansējuma apmēra samazināšanai.
4. **Pušu pienākumi un tiesības**
   1. Atbalsta saņēmējam ir šādi pienākumi:
      1. iesniegt un informēt Aģentūru:
         1. par jebkuriem apstākļiem, kas varētu ietekmēt atbalsta finansējuma izmaksu, kā arī gadījumos, ja Atbalsta saņēmējs vairs neatbilst Atbalsta programmas piešķiršanas kritērijiem;
         2. ja Līguma 2.1.punktā minētais atbalsts tiek kumulēts ar citu *de minimis* vai valsts atbalstu, vai pēc *de minimis* vai jebkāda cita valsts atbalsta saņemšanas Līguma darbības laikā nekavējoties informēt Aģentūru par saņemto atbalstu, atbilstoši normatīvajiem aktiem par *de minimis atbalsta* uzskaites un piešķiršanas kārtību un *de minimis* atbalsta uzskaites veidlapu paraugiem;
         3. pēc Aģentūras pieprasījuma un tās noteiktajā termiņā sniegt tai visu nepieciešamo informāciju, kas attiecas uz Atbalsta programmas īstenošanu un Līguma izpildes nodrošināšanu rakstveidā vai elektroniskā veidā Līguma 9.1.punktā noteiktajā kārtībā;
         4. par nepieciešamajām izmaiņām apstiprinātajā Pieteikumā.
      2. īstenot Atbalsta programmu atbilstoši apstiprinātajam Pieteikumam.
      3. nodrošināt atsevišķu ar Atbalsta programmas īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
      4. ja Atbalsta saņēmējs vienlaikus darbojas vienā vai vairākās neatbalstāmajās nozarēs un veic neatbalstāmās darbības vai citas darbības, kas ietilpst Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) darbības jomā, nodrošināt šo nozaru darbību vai izmaksu nodalīšanu saskaņā ar Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1.panta 2.punktu;
      5. visā ar Līgumu saistītajā dokumentācijā, tajā skaitā uz darījumus apliecinošajiem dokumentiem, norādīt Līguma numuru;
      6. sagatavot un iesniegt Aģentūrā noslēguma/starpposma pārskatu Līguma 4.punktā noteiktajā kārtībā un termiņā;
      7. atmaksāt Aģentūrai izdevumus, tajā skaitā procentus saskaņā ar normatīvajiem aktiem, kuri radušies Atbalsta saņēmēja darbības vai bezdarbības dēļ, pārkāpjot Līguma, Latvijas Republikas vai Eiropas Savienības tiesību aktu prasības (turpmāk – nepamatoti izmaksātais atbalsta finansējums) 10 (desmit) darbdienu laikā pēc attiecīga Aģentūras pieprasījuma saņemšanas vai vienoties ar Aģentūru par nepamatoti izmaksātā atbalsta finansējuma atmaksas grafiku;
      8. Atbalsta programmas īstenošanas laikā un trīs gadus pēc šo darbību īstenošanas iesniegt Centrālajā statistikas pārvaldē pārskatus par pētniecības, attīstības un inovāciju izmaksām Centrālās statistikas pārvaldes noteiktajos termiņos un formā;
      9. Līguma darbības laikā atbilstoši Līguma 9.1.punktā noteiktajai kārtībai paziņot Aģentūrai izmaiņas Atbalsta saņēmēja pamatdatos (kontaktinformācija, rekvizīti) 3 (trīs) darbdienu laikā pēc to maiņas.
      10. Visu Atbalsta programmas īstenošanas periodu uzturēt spēkā Atbalsta saņēmēja atbilstību Likumā noteiktajiem atbalsta programmas piešķiršanas kritērijiem un MK noteikumu Nr.692 nosacījumiem.
      11. Nodrošināt informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulas Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV) 12. pielikuma 2.2. apakšpunktā un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana.
   2. Atbalsta saņēmējam ir tiesības:
      1. lūgt Aģentūrai izsniegt aktualizēt informāciju *de minimis* atbalsta uzskaites sistēmā par piešķirtā *de minimis* atbalsta apmēru;
      2. ievērojot Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 1. un 2.punktu, *de minimis* atbalstu kumulēt ar citu *de minimis* atbalstu līdz Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteiktajam attiecīgajam robežlielumam, kā arī kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta MK noteikumu Nr.692 54.2.apakšpunktā noteiktā maksimālā atbalsta intensitāte vai atbalsta finansējuma summa, kāda noteikta valsts atbalsta programmā vai Eiropas Komisijas lēmumā;
      3. iesniegt priekšlikumus Līguma grozījumu izdarīšanai.
   3. Aģentūrai ir pienākums:
      1. veikt Atbalsta programmas īstenošanas uzraudzību, kontroli un izvērtēt tās atbilstību normatīvo aktu prasībām;
      2. izvērtēt Atbalsta saņēmēja iesniegtos dokumentus Līgumā noteiktajā kārtībā;
      3. neizpaust Aģentūras rīcībā esošo informāciju, uz kuru Atbalsta saņēmējs norādījis kā uz komercnoslēpumu, izņemot, ja minētā informācija ir publiski pieejama, kā arī, ja tās publicēšanu paredz normatīvie akti;
      4. atgūt no Atbalsta saņēmēja tam nepamatoti izmaksāto atbalsta finansējumu, tajā skaitā procentus saskaņā ar normatīvajiem aktiem, kā arī iesniegt kreditora prasījumu par nepamatoti izmaksāto atbalsta finansējumu;
      5. Līguma darbības laikā atbilstoši Līguma 9.1.punktā noteiktajai kārtībai paziņot Atbalsta saņēmējam izmaiņas Aģentūras pamatdatos (kontaktinformācija, rekvizīti) trīs darbdienu laikā pēc to maiņas.
   4. Aģentūrai ir tiesības izvērtēt Atbalsta saņēmēja iesniegtos ierosinājumus un lemt par to atbalstīšanu vai noraidīšanu.
5. **Nepamatoti izmaksātā atbalsta finansējuma atmaksa**
   1. Ja Aģentūra ir nepamatoti izmaksājusi atbalsta finansējumu, tā:
      1. nepamatoti izmaksāto atbalsta finansējumu, tajā skaitā procentus saskaņā ar normatīvajiem aktiem, ietur no attiecīgā vai nākamā Atbalsta saņēmējam piekrītošā maksājuma un trīs darbdienu laikā par to informē Atbalsta saņēmēju;
      2. pieņem lēmumu par nepamatoti izmaksātā atbalsta finansējuma, tajā skaitā procentu saskaņā ar normatīvajiem aktiem, atgūšanu, pieprasot Atbalsta saņēmējam atmaksāt nepamatoti izmaksāto atbalsta finansējumu, un 3 (trīs) darbdienu laikā to kopā ar pieprasījumu atmaksāt nepamatoti izmaksāto atbalsta finansējumu nosūta Atbalsta saņēmējam, ja Līguma 6.1.1.punktā noteiktajā kārtībā nepamatoti izmaksāto atbalsta finansējumu atgūt nav iespējams;
      3. nepamatoti izmaksāto atbalsta finansējumu, tajā skaitā procentus saskaņā ar normatīvajiem aktiem, atgūst tiesvedības ceļā normatīvajos aktos noteiktajā kārtībā, ja Atbalsta saņēmējs 10 (desmit) darbdienu laikā pēc attiecīga Aģentūras pieprasījuma saņemšanas neatmaksā nepamatoti izmaksāto atbalsta finansējumu vai nav rakstiski vienojies ar Aģentūru par nepamatoti izmaksātā atbalsta finansējuma atmaksas grafiku.
6. **Līguma grozījumi**
   1. Grozījumus Līgumā var veikt, tikai Pusēm savstarpēji vienojoties.
   2. Aģentūras mājaslapā publicēto noslēguma/starpposma pārskata formu Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktuālā noslēguma/starpposma pārskata forma ir pieejama Aģentūras mājaslapā www.liaa.gov.lv.
   3. Līguma grozījumi noformējami rakstveidā un stājas spēkā, kad Atbalsta saņēmējs un Aģentūra tos ir parakstījusi, izņemot Līguma 7.2., 7.4. un 7.5.punktā minētos gadījumus. Visi grozījumi tiek pievienoti Līgumam un kļūst par Līguma neatņemamu sastāvdaļu.
   4. Līguma grozījumi, kas neuzliek Atbalsta saņēmējam Līgumā neparedzētus pienākumus vai ierobežojumus, un kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
   5. Rakstisks paziņojums par izmaiņām pamatdatos (kontaktinformācija, tostarp, bet ne tikai, pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
7. **Dokumentu glabāšana**
   1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu vismaz 10 (desmit) gadus, skaitot no Lēmuma pieņemšanas dienas.
   2. Puses visu informāciju, kas saistīta ar *de minimis* atbalsta piešķiršanu, glabā saskaņā ar Regulas Nr.1407/2013 6.panta 4.punktu un Ministru kabineta noteikumiem par *de minimis* atbalsta uzskaites un piešķiršanas kārtību un uzskaites veidlapu paraugiem.
8. **Informācijas apmaiņa un Atbalsta saņēmēja kontaktpersona**
   1. Jebkura Pusēm saistošas informācijas apmaiņa saistībā ar Līgumu ir veicama rakstveidā tikai uz Līgumā norādītajām adresēm vai šādām e-pasta adresēm:
      1. Aģentūras e-pasta adrese – [pasts@liaa.gov.lv](mailto:pasts@liaa.gov.lv)
      2. Atbalsta saņēmēja e-pasta adrese – [xxxxxxxxx](mailto:toms@solfeg.io).
   2. Steidzamos gadījumos informāciju var nodot telefoniski vai pa faksu ar noteikumu, ka ne vēlāk kā trīs darbdienu laikā attiecīgais dokuments tiek nosūtīts Līguma 9.1.punktā noteiktajā kārtībā. Informācija, kas nav nosūtīta Līguma 9.1.punktā noteiktajā kārtībā, nav saistoša otrai Pusei.
   3. Paziņojumi, kas nosūtīti no Līguma 9.1.1. un 9.1.2.punktā minētajām elektroniskajām adresēm uz Līguma 9.1.1. un 9.1.2.punktā minētajām elektroniskajām adresēm, ir saistoši Pusēm bez paraksta, izņemot, ja Līgumā paredzēts pretējais.
   4. Atbalsta saņēmēja kontaktpersona ir xxxxxxxx, tel.nr. +371 xxxxxxx, kuras pienākums ir nodrošināt savstarpējo komunikāciju, kā arī informācijas apmaiņas procesu starp Pusēm.
9. **Līguma darbības termiņš un Līguma izbeigšana**
   1. Līgums stājas spēkā pēc tā parakstīšanas. Līgums ir spēkā līdz Līgumā noteikto saistību pilnīgai izpildei.
   2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:
      1. Lēmums ir atcelts un atbalsta saņēmējs Atbalsta programmas ietvaros nav saņēmis atbalstu;
      2. Normatīvajos aktos paredzētajos gadījumos.
   3. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski vai pa faksu.
10. **Citi noteikumi**
    1. Līgums ir sastādīts uz 7 (septiņām) lapām 2 (divos) identiskos eksemplāros latviešu valodā, no kuriem viens ir Atbalsta saņēmējam, otrs - Aģentūrai. Abiem eksemplāriem ir vienāds juridiskais spēks. Ja Līgums tiek parakstīts elektroniski ar drošu elektronisko parakstu, Atbalsta saņēmējam tā elektroniski parakstīts Līgums jāatsūta Aģentūrai tās noteiktajā termiņā.
11. **Pušu rekvizīti un paraksti**

|  |  |
| --- | --- |
| Aģentūra **Latvijas Investīciju un attīstības aģentūra**  Pērses iela 2, Rīga, LV-1442  PVN LV 90001739473  VK Rīgas norēķinu centrs  Valsts kase TRELLV22  Konts LV61TREL2120045034000  Tālr.: +371 67039400  Fakss: +371 67039401  **Aģentūras vārdā:**  Direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  K.Rožkalns | **Atbalsta saņēmējs**  **SIA xxxxxx**  xxxxxxxxxxxxx  Reģ. Nr. xxxxxxxxx  **Atbalsta saņēmēja vārdā:**  xxxxxxxx  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  xxxxxxxxx |

ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU